آوریلین 6-دا یوفا شامپیونلار لیگی‌نین 2021-2022-جی ایل مؤوسومونون دؤردده بیر فینال مرحله‌سی‌نین ایلک اویون‌لارینا یئکون وورولوب.
مرحله‌نین ایکینجی اویون گونونده ایکی قارشیلاشما اوینانیلیب.
گئجه‌نین ان ماراق‌لی گؤروشو " استنفورد بریج" ایستادیوموندا اوینانیلیب. تورنیرین سون غالیبی – اینگیلتره-‌نین "چلسی" کلوبو اؤز میدانیندا ایسپانیانین "رئال مادرید" تیمینی قبول ائدیب.
گرگین کئچن گؤروشده قوناق‌لار اوستون اولوب - 1:3.
"کرال کلوبو"نون هئیتینده کریم بنزما هت-تریک ائدیب. فرانسیز فوتبولچو جاری مؤوسوم شامپیونلار لیگینده 11-جی گل‌ونو اولوب. میدان صاحیب‌لری‌نین گل‌ونو ایسه کی هاورتس ووروب.
میدان صاحیب‌لری‌نین اویون‌دان اؤنجه هئیتینده یئگانه ایتکی بن چیلول‌ین زده‌سی ایدی. قوناق‌لاردا ایسه 3 فوتبولچو - ایسکو، ادن هازارد و لوکا یوویچ زده سببیندن اویونو بوراخیب‌لار.
گئجه‌نین ان گؤزلنیلمز حسابی ایسپانیادا قئیده آلینیب. "ویارئال" کلوبو دوغما طرفدارلاری اؤنونده آلمانیانین "بایرن مونیخ" تیمینی قبول ائدیب. "د لا کارامیکا" ایستادیوموندا باش توتان گؤروشده لا لیگا تمثیلچی‌سی گؤزلنیلمه‌دن غلبه قازانیب - 1:0. اویوندا یئگانه قولون مؤلفی 8-جی دقیقه‌ده دانجوما اولوب.
تیملر آراسیندا جاواب اویون‌لاری آوریلین 12-ده اولا‌جاق.
خاطیرلاداق کی، اؤتن گون "منچستر سیتی" اؤز میدانیندا "آتلتیکو مادرید"دن (1:0)، "لیورپول" ایسه سفرده "بنفیکا"دان اوستون اولوب (1:3).
یوفا شامپیونلار لیگی، 1/4 فینال
ایلک اویون‌لار
6  آوریل
"چلسی" (اینگیلتره) - "رئال مادرید" (ایسپانیا) 1:3
قول‌لار: هاورتس، 40 – بنزما ، 21، 24، 46
باش حاکم: کلمان تورپن (فرانسا)
"ویارئال" (ایسپانیا) - "بایرن مونیخ" (آلمانیا) 1:0
قول: دانجوما، 8
باش حاکم: آنتونی تیلور (اینگیلتره)
